નવી દિલ્હી: નોટબંધીની જાહેરાતને એક વર્ષ પૂરું થવા પર કોંગ્રેસ હવે આ મુદ્દાને ઉછાળવા અને વટાવવામાં કોઈ કસર છોડવા માગતી નથી. ગુજરાત અને હિમાચલ પ્રદેશ વિધાનસભા ચૂંટણીને લઈને યોજાયેલા કેટલાય કાર્યક્રમોમાં રાહુલ ગાંધીએ જીએસટી અને જીડીપી સાથે નોટબંધીનો પણ મુદ્દો ઉઠાવ્યો છે. બીજી બાજુ કોંગ્રેસના ઉપાધ્યક્ષ પક્ષના મહામંત્રીઓ અને રાજ્ય એકમોના વડાઓ સાથે નોટબંધી વિરુદ્ધ દેશભરમાં વિરોધ દેખાવો યોજવા અંગે રોડ મેપ તૈયાર કરશે. આ માટે રાહુલ ગાંધી ૩૦ ઓક્ટોબરે એક બેઠક પણ યોજશે.